Gulfstream GA-7

Gulfstream GA-7 er et to-motors sportsfly produsert av den amerikanske flyprodusenten Gulfstream American Corporation.

Gulfstream produserte to varianter, standardvarianten GA-7 og GA-7 Cougar som var utstyrt med blant annet mer avansert avionikk. Dårlig salg førte til at produksjonen stanset allerede etter et år.

I 1995 kjøpte den franske flyprodusenten SOCATA rettigheten til GA-7 med tanke på å sette flytypen i produksjon igjen under betegnelsen TB 360 Tangara. Denne ble utviklet og sertifsert, men er per i dag ennå ikke satt i produksjon.

Kategori:Sportsfly
Kategori:Tomotors propelldrevne luftfartøy
Kategori:Luftfartøy produsert i USA